**สรุปสาระสำคัญในการประชุมกรมการพัฒนาชุมชน ผ่านระบบ TV พช.**

**ครั้งที่ 3 /2564**

**วันพุธที่ 31 มีนาคม 2564**

**สำนักงานพัฒนาชุมชนอำเภอสบปราบ จังหวัดลำปาง**

|  |  |  |  |
| --- | --- | --- | --- |
| **ที่** | **ประเด็น** | **ข้อสั่งการ** | **หมายเหตุ** |
| 1 | โครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ ประยุกต์สู่ “โคก หนอง นา โมเดล” | 1.1 สร้างความเข้าใจกับครัวเรือนเป้าหมาย บันทึกหลักฐานที่เกี่ยวข้องในการสละสิทธิ และประสานหาครัวเรือนสนใจทดแทนในลักษณะพื้นที่แปลงเท่ากันหรือมากกว่า  1.2 ขอให้ติดตามการขอใช้ที่ดินกับหน่วยงานที่เกี่ยวข้องระดับจังหวัด/เขต และ ให้เตรียมความพร้อมด้านเอกสารที่เกี่ยวข้องในจัดซื้อจัดจ้าง  1.3 ขอให้เจ้าหน้าที่ศึกษาและแนะนำการใช้แบบแปลนมาตรฐานลดระยะเวลาการออกแบบแปลนใหม่และหาช่างรับรองแบบ  1.4 ประสานผู้รับจ้าง ชี้แจงรายละเอียดดำเนินงาน/ทำสัญญาการจ้างงานแบบมีเงื่อนไข เพื่อให้การดำเนินโครงการเป็นไปตามวัตถุประสงค์ และผู้รับจ้าง ไม่ถูกปรับ  1.5 บริหารสัญญาและกิจกรรมให้สอดคล้องกับวัตถุประสงค์โครงการ และแนวทางการปฏิบัติที่ตรวจสอบได้ภายหลัง |  |
| 2 | โครงการพัฒนาหมู่บ้านเศรษฐกิจพอเพียง ประจำปี งบประมาณ พ.ศ. 2564 | 2.1 กำชับให้เจ้าหน้าที่พัฒนาชุมชนถือปฏิบัติตามคู่มือแนวทางการดำเนินโครงการ/คู่มือการปฏิบัติงาน/กระบวนการจัดซื้อจัดจ้างโครงการ/ หนังสือซักซ้อมแนวทางปฏิบัติการและข้อสังเกตโครงการฯ ที่กรมฯ ได้แจ้งจังหวัดไปแล้ว  2.2 จัดทำทะเบียนผู้รับเหมาที่มีศักยภาพและพร้อมดำเนินการวางแผนบริหารการขุดให้ทันต่อห้วงระยะเวลาเบิกจ่าย งบประมาณและให้จัดทำ TOR แล้วเสร็จภายใน 31 มี.ค. 2564  2.3 ประสานงานกับหน่วยงานที่เกี่ยวข้องอย่างใกล้ชิด ขอคำแนะนำการเขียนสัญญา TOR/การขออนุญาตใช้ที่/รายละเอียดการจัดซื้อจัดจ้าง/ร่วมลงพื้นที่สำรวจเพื่อแนะนำ/การป้องกันการทุจริตเป็นต้น |  |
| **ที่** | **ประเด็น** | **ข้อสั่งการ** | **หมายเหตุ** |
| 3 | การดำเนินงานกองทุนพัฒนาบทบาทสตรี | 3.1 บริหารงบประมาณให้เป็นไปตามแผน โดยเฉพาะการใช้จ่ายเงินหมวดเงินอุดหนุนและเงินทุนหมุนเวียนมีระยะในการใช้จ่ายเงินภายในไตรมาส ๓  3.2 ติดตามและทบทวนฐานข้อมูลลูกหนี้เป็นระยะ เพื่อกำหนดวิธีจัดการลูกหนี้แต่ละกลุ่มปัญหา อาทิ เข้าสู่มาตรการปรับ/ลดดอกเบี้ย พักชำระหนี้ หรือดำเนินคดี  3.3 พิจารณากำหนดเป็นตัวชี้วัดที่ใช้วัดสำหรับการประเมินผลการปฏิบัติราชการของผู้บริหารและผู้ที่เกี่ยวข้อง |  |
| 4 | การจัดงานโอทอปไทยสู้ภัยโควิด - 19 | วันที่ 24 เมษายน – 2 พฤษภาคม 2564 ณ ศูนย์แสดงสินค้าและ การประชุม อิมแพ็ค เมืองทองธานี อำเภอปากเกร็ด จังหวัดนนทบุรี  - กำหนดการสำคัญกำหนดพิธีเปิดงาน ในวันที่ 26 เมษายน 2564 ณ เวทีกลาง อาคารชาเลนเจอร์ 2 ศูนย์แสดงสินค้าและการประชุม อิมแพ็ค เมืองทองธานี อำเภอปากเกร็ด จังหวัดนนทบุรี  - ประเด็นเน้นย้ำในการคัดเลือกผู้ผลิต ผู้ประกอบการ OTOP  1. ขนาดของพื้นที่จำหน่ายต่อรายเป็นขนาดหน้ากว้าง 3 เมตร ความลึก 2 เมตร  2. ผู้ผลิต ผู้ประกอบ OTOP ต้องจัดเตรียมระบบการชำระเงินออนไลน์  3. ผู้ผลิต ผู้ประกอบ OTOP ต้องมีความตั้งใจและกระตือรือร้นในการจำหน่ายสินค้า และ ต้องเตรียมสินค้าให้สามารถจำหน่ายได้ตลอดการจัดงาน  4. กำชับให้ผู้ผลิต ผู้ประกอบการ OTOP ทุกราย ปฏิบัติตามมาตรการSocial Distancing อย่างเคร่งครัด |  |

(ลงชื่อ) สุรีรัตน์ ทาฟู

(นางสุรีรัตน์ ทาฟู)

ตำแหน่ง นักวิชาการพัฒนาชุมชนชำนาญการ

**ภาพถ่ายในการรับฟังการประชุมกรมการพัฒนาชุมชน ผ่านระบบ TV พช.**

**ครั้งที่ 3/2564**

**วันพุธที่ 31 มีนาคม 2564**

**สำนักงานพัฒนาชุมชนอำเภอสบปราบ**

